laion/Wikipedia-Exotic huggingface dataset:
נצח מסובי

נצח מסובי (נולד ב-9 ביוני 1967) הוא כדורגלן עבר ישראלי. ששיחק בעמדת החלוץ. נצח מסובי גדל במושבה קריית עקרון. התייתם מאמו בגיל 6, ולמד בכפר הנוער בן שמן. הוא שיחק בקבוצת הנוער והבוגרים של הפועל חבל-מודיעין מליגה ג'. בעונת 1985–1986 הצטרף להפועל ראשון לציון מליגה א' דרום, איתה סיים במקום השני, והפסיד את העלייה לליגה הארצית במשחקי המבחן מול בית"ר נהריה מהמחוז הצפוני. בעונת 1988–1989 העפיל מסובי עם ראשון לציון לליגה הארצית מהמקום הראשון, כשהוא מבקיע 8 שערים. בעונה שלאחר מכן ירד ביחד עם ראשון לציון בחזרה לליגה א' מהמקום ה-15. בתחילת עונת 1990–1991 התאמן מסובי עם קבוצת הפועל מרמורק מליגה א', שקיימה משחק אימון מול הפועל ירושלים. המאמן שייע פייגנבוים התרשם ממסובי, וצירף אותו לקבוצת הפועל ירושלים בליגה הלאומית, למורת רוחם של הנהלת מרמורק. כבר בהופעת הבכורה במשחק גביע הטוטו מול מכבי תל אביב הבקיע מסובי שער במספרת. מסובי שיחק בהפועל ירושלים שתי עונות. בעונה הראשונה סיימה קבוצתו במקום ה-10, לאחר שמסובי הבקיע את שער הניצחון (1-0) בדרבי הירושמי, שהיה האחרון באצטדיון ימק"א. בית"ר ירושלים ירדה לליגה הארצית בתום העונה, והפועל נשארה בליגה הלאומית. בעונה השנייה בה שיחק בהפועל ירושלים עונת (1991–1992), ירדה הקבוצה לליגה הארצית מהמקום האחרון. בעונת 1992–1993 הצטרף מסובי לאלופה מכבי תל אביב למשך עונה אחת, בה סיימה במקום השני, זכתה הקבוצה בגביע הטוטו, והפסידה בגמר בגיע המדינה. בעונת 1993–1994 חתם באלופה בית"ר ירושלים, ובחודש נובמבר הושאל להפועל חיפה עד לסיום העונה. בה סיים עם 10 שערים והקבוצה שרדה בליגה הבכירה ברגע האחרון בזכות ניצחונות בשני משחקי מבחן מול שמשון תל אביב, מסובי הבקיע צמד במשחק ההישארות. בעונת 1994–1995 הצטרף מסובי לבני יהודה תל אביב, וסיים את העונה במקום העשירי עם 10 שערים (13 בכל המסגרות). בעונה שלאחר מכן השתתף מסובי ב-6 משחקים בליגה (3 שערים בגביע הטוטו) ועבר למכבי עירוני אשדוד מהליגה הארצית עד לסוף העונה. מסובי פתח את עונת 1996–1997 עם סקציה נס ציונה עם שער אחד. במחזור ה-9 חזר לעירוני אשדוד שהתמודדה בצמרת על העלייה, אך נפצע במשחק העונה במחזור ה-14 מול הפועל אשקלון, שבר את רגלו ונעדר מהמגרשים למשך זמן רב. כשחזר מהפציעה המשיך מסובי בליגות הנמוכות. בין היתר בקבוצות הפועל מבשרת ציון, בית"ר מעלה אדומים ועירוני בית שמש. בכל הקריירה שלו היה מבצע מסובי באופן קבוע סלטה מיד לאחר שהיה מבקיע שער. נצח מסובי, באתר Transfermarkt נצח מסובי, באתר FootballDatabase.eu נצח מסובי, באתר "מכביפדיה" נצח מסובי, באתר "מוזיאון בני יהודה" מסובי מנצח את הדרבי הירושלמי, באתר youtube פוטנציאל הולך ומתגשם, בעיתון מעריב 20 בנובמבר 1990 הנסיך החדש, מסובי, בעיתון מעריב 7 בדצמבר 1990 מלך הדרום, בעיתון מעריב 14 במאי 1989 רבים על מסובי, בעיתון מעריב 7 באוקטובר 1990 הפועל ירושלים - מכבי תל אביב 4-1, בעיתון מעריב 2 באוקטובר 1990
הלילה השנים עשר (סרט, 1910)

הלילה השנים עשר (באנגלית: Twelfth Night) הוא סרט אילם קצר משנת 1910 שביימו יוג'ין מולין וצ'ארלס קנט. הסרט מבוסס על המחזה "הלילה השנים עשר" מאת ויליאם שייקספיר. את הסרט הפיקה והפיצה חברת Vitagraph Company of America. ג'וליה סוויין גורדון – אוליביה צ'ארלס קנט – מלווליו פלורנס טרנר – ויולה אדית סטורי – סבסטיאן טפט ג'ונסון – אורסינו מרין סאיס – מריה ויליאם ג'. האמפרי – סר טובי בלץ' ג'יימס יאנג – סר אנדרו אגיצ'יק עותקים של הסרט נמצאים בארכיון הלאומי של מכון הסרטים הבריטי ובספריית הקונגרס. "הלילה השנים עשר", במסד הנתונים הקולנועיים IMDb (באנגלית) "הלילה השנים עשר", במסד הנתונים הקולנועיים KinoPoisk (ברוסית) AFI Catalog of Feature Films 1893-1993:Twelfth Night Twelfth Night at silentera.com Catalog of Holdings The American Film Institute Collection and The United Artists Collection at The Library of Congress, (<-book title) p.190 c.1978 by The American Film Institute
CCC (אופניים)

קבוצת CCC (בפולנית: CCC Pro Team; מבוטא צה.צה.צה) היא לשעבר קבוצת אופני כביש פולנית ומקצוענית בדרג ה-UCI World Tour. הקבוצה ניצחה עם קאדל אוונס את טור דה פראנס 2011 ונסגרה לאחר 14 עונות, כשרישיון הוורלד טור שלה נקנה על ידי אינטרמארשה–ואנטי–גובר מאטריו הצרפתית. הקבוצה נוסדה בשנת 2007 על ידי אנדי ריס, איש עסקים משווייץ. היא החלה את דרכה בתור קבוצת קונטיננטל אמריקאית ולא צברה הישגים בכירים. ב-2008 הקבוצה עלתה לדרג הפרו קונטיננטל. ב-2010 צירפה לשורותיה את קאדל אוונס, שניצח עבורה את לה פלש ואלון וקטע בג'ירו ד'איטליה. באותה שנה הקבוצה גם התחרתה לראשונה בטור דה פראנס. ב-2011 הקבוצה עלתה לדרג הוורלד טור, הגבוה ביותר לקבוצות והוזמנה אוטומטית לכל המרוצים הבכירים, הקבוצה גם התחזקה ברוכבים נוספים כגון גרג ואן אוורמאט. באותה שנה הקבוצה רשמה את אחד מההישגים הגדולים בתולודותיה, כאשר קאדל אוונס ניצח במדיה את הטור דה פראנס. ב-2012 הקבוצה המשיכה להתחזק, כשהחתימה את אלוף העולם ב-2010 תור הוסהובד ואת פיליפ ז'ילבר, שזכה באליפות העולם ב-2012. באותה השנה הקבוצה ניצחה שני קטעים בג'ירו ד'איטליה עם טיילור פיני ומרקו פינוטי, ושלושה קטעים בוואלטה אספנייה עם פיליפ ז'ילבר וסטיב קמינגס. ב-2014, הקבוצה זכתה במדליית זהב בנגד השעון לקבוצות. בנוסף לכך, ניצחה במרוץ אמסטל גולד עם פיליפ ז'ילבר. שנה לאחר מכן, הקבוצה שמרה על תוארה כאלופי העולם בנגד השעון לקבוצות. ב-2017, הקבוצה רשמה את אחת מעונות הקלאסיקות המוצלחות בתולדותיה בזכות גרג ואן אוורמאט, שניצח את אומלופ הט ניוסבלד (ניצח את המרוץ גם ב-2016), E3 הרלבקה, גנט–וייפלחם ולבסוף גם מונומנט פריז–רובה. באפריל 2018, מת הבעלים של הקבוצה, אנדי ריס. בעקבות כך, עתידה של הקבוצה היה לא ברור והיה חשש לסגירתה. אך ביולי 2018, הקבוצה הודיעה שקמעונאית הנעליים הפולנית, "CCC", תהפוך לספונסר הראשי של הקבוצה ובכך הקבוצה ניצלה. לפני המהלך, ל"CCC" הייתה קבוצה פולנית בדרג הפרו קונטיננטל, אחרי המהלך הפכה לקבוצת הפיתוח של הקבוצה הראשית. ארצות הברית וויל ברטה אוסטרליה פטריק בווין צ'כיה ג'וזף צ'רני ספרד ויקטור דה לה פארטה איטליה אלסנדרו דה מרקי גרמניה סימון גשקה פולין קאמיל גראדק צ'כיה יאן הירט גרמניה יונאס קוך רוסיה פאוול קוצ'טקוב איטליה יאקוב מרצ'קו איטליה פאוסטו מאסנאדה פולין קאמיל מלצ'קי פולין מיכל פלוטה בלגיה סרג' פאוולס ארצות הברית ג'ואי רוסקופף פולין סז'יימון סז'נוק שווייץ מיכל שאר איטליה מטאו טרנטין הונגריה אטילה ואלטר בלגיה גרג ואן אוורמאט בלגיה גיג'ס ואן הוקה בלגיה ניית'ן ואן הוידונק בלגיה גיום ואן קירסבולק ספרד חוזה פרנציסקו ונטוסו פולין לוקאש ווישניוויסקי רוסיה אילנור זאקארין גרמניה גאורג צימרמן מדיה וקבצים בנושא CCC בוויקישיתוף אתר האינטרנט הרשמי של CCC BMC Racing owner Andy Rihs dies aged 75, cyclingnews.com
פרס גראמי לביצוע הראפ המלודי הטוב ביותר

פרס גראמי לביצוע הראפ המלודי הטוב ביותר (באנגלית: Grammy Award for Best Melodic Rap Performance) הוא פרס גראמי, אשר ניתן על ידי האקדמיה הלאומית לאמנויות ולמדעי ההקלטה של ארצות הברית לאמנים מקליטים על שירים איכותיים המכילים שיתוף פעולה של ראפר וזמר "יוצא דופן, ללא התחשבות במכירותיו, מיקומי השיא שלו, הצלחתו, הביקורות שהופנו כלפיו וכדומה". הפרס הוצג לראשונה בטקס פרסי גראמי ה-44 בשנת 2002. השיר הראשון שזכה בפרס היה "Let Me Blow Ya Mind" של הראפרית איב והזמרת גוון סטפאני. הראפר האמריקאי ג'יי זי השיג כ-7 זכיות בקטגוריה זו, 4 פעמים כאמן ראשי ו-3 פעמים כאמן אורח, מה שהופך אותו לאמן בעל הכי הרבה זכיות בקטגוריה זו. עד שנת 2017, היה שם הקטגוריה "Best Rap/Sung Collaboration", לאחר מכן הוא שונה. באותה שנה, זכה בפרס השיר "Hotline Bling" של דרייק, השיר היה לשיר הראשון שזכה בפרס בביצוע אמן יחיד. בשנת 2020, שונה שם הפרס מ"ביצוע הראפ/שירה הטוב ביותר" ל"ביצוע הראפ המלודי הטוב ביותר". 7 זכיות ג'יי זי 5 זכיות ריהאנה קניה וסט 2 זכיות קנדריק לאמאר ג'סטין טימברלייק מדיה וקבצים בנושא פרס גראמי לביצוע הראפ המלודי הטוב ביותר בוויקישיתוף GRAMMY.com, web.archive.org, ‏2009-10-27 Wayback Machine, web.archive.org, ‏2009-10-27 Recording Academy Announces 63rd GRAMMYs Changes, GRAMMY.com, ‏2020-06-10 (באנגלית) Complete List Of Grammy Nominees, www.cbsnews.com (באנגלית) Complete list of Grammy nominees; ceremony set for Feb. 23 - Page 4 - SFGate, web.archive.org, ‏2011-08-16 Complete list of Grammy nominations | The Seattle Times, archive.seattletimes.com Fast Facts: List of Grammy Nominees - Celebrity Gossip | Entertainment News | Arts And Entertainment - FOXNews.com, web.archive.org, ‏2011-01-31 Awards, Los Angeles Times (באנגלית) 49th Annual Grammy Awards Nominee List, www.cbsnews.com (באנגלית) "Grammy Awards: List of Winners". The New York Times (באנגלית אמריקאית). 2010-01-31. ISSN 0362-4331. נבדק ב-2020-04-14. Wayback Machine, web.archive.org, ‏2011-12-05 Grammys 2013: Complete list of nominees and winners, Los Angeles Times, ‏2013-02-11 (באנגלית) Grammys 2014: The complete list of nominees and winners, Los Angeles Times, ‏2013-12-07 (באנגלית) Grammys 2015: Complete list of winners and nominees, Los Angeles Times, ‏2015-02-09 (באנגלית) Grammy Nominations 2016: See the Full List of Nominees, Billboard, ‏2015-12-07 Grammys 2017: Complete list of winners and nominees, Los Angeles Times, ‏2016-12-06 (באנגלית) Grammys 2018 Nominees: The Complete List, Billboard, ‏2017-11-28 61st Annual GRAMMY Awards, GRAMMY.com, ‏2018-12-06 (באנגלית) 2020 GRAMMY Awards: Complete Winners List, GRAMMY.com, ‏2019-11-20 (באנגלית) 2022 GRAMMYs Awards Show: Complete Nominations List, www.grammy.com 2024 GRAMMY Nominations: See The Full Winners & Nominees List | GRAMMY.com, grammy.com
נער תימני

"נער תימני" הוא הדפס, שיצר שמואל בן-דוד ומציג דמות של נער תימני. ההדפס "נער תימני" נוצר בין השנים 1910-1909 בקירוב בסדנת הדפס האבן של בצלאל, בית מדרש לאמנות ולמלאכות-אמנות, שנוהלה בידי אברהם גרשוביץ-גרשוני. הוא אחד מן ההדפסים הצבעוניים המוקדמים שנעשו במחלקה. העבודה מתארת נער תימני המביט אל עבר בניני בית-הספר המרוחקים, המוקפים בחומת אבן. הנער מתואר מאחור, ראשו בפרופיל והוא חובש כיפה סרוגה ולובש בגד פסים. בידו הוא אוחד נרתיק למגילת אסתר. נרתיקים מסוג זה נוצרו ב"בצלאל" בטכניקה של פלגרין, וייתכן כי הוא בא לאפיין את הדמות כתלמיד הבא אל בית-הספר. סביב התיאור יצר בן-דוד מסגרת דקורטיבית המכילה תשלובת של המילים "בצלאל" ו-"ירושלים" ובפינותיה דימוי של המנורה. תיאור של יהודים-תימנים היה נושא פופולרי בעבודות בצלאל, שנפשו כבעלי "אותנטיות", בכל הקשור לתיאורי דמויות תנ"כיות. באותה תקופה אף הוקמה "מושבת בצלאל" שבה ייושבו צורפים תימנים בבן שמן. אחד מעותקי ההדפס נמצא באוסף מוזיאון ישראל. הוא הוצג בתערוכה "בצלאל של שץ" במוזיאון בשנת 1982. ראו: שילה-כהן, נורית (עורכת), "בצלאל" של שץ: 1903-1929, מוזיאון ישראל, ירושלים, תשמ"ג, עמ' 204 ראו: "בצלאל" של שץ: רשימה קטלוגית של החפצים בתערוכה, מוזיאון ישראל, ירושלים, 1982, פריט מס' 1377
הלילה השנים עשר (סרט, 1966)

הלילה השנים עשר (באנגלית: Twelfth Night) הוא סרט טלוויזיה אוסטרלי משנת 1966, עיבוד למחזה באותו שם מאת ויליאם שייקספיר. את הסרט ביים קן האנאם, ומככבים בו רוג'ר קלימפסון והלן מורס. הסרט שודר כחלק מתוכנית הטלוויזיה "תיאטרון של יום רביעי". ג'ודית פישר – ויולה מארק מקמנוס – סבסטיאן הלן מורס – אוליביה רוג'ר קלימפסון – אורסינו לולה ברוקס – מריה ג'ון גרג – סר טובי בלץ' אלכסנדר היי – פסטה דונלד מקדונלד – מלווליו העיתון The Bulletin כינה את הסרט "מלא חיים" עם "סטנדרט גבוה של משחק, סגנון ואינטליגנציה". "הלילה השנים עשר", במסד הנתונים הקולנועיים IMDb (באנגלית) "הלילה השנים עשר", במסד הנתונים הקולנועיים KinoPoisk (ברוסית) "TELEVISION". The Canberra Times. Vol. 41, no. 11, 506. 12 באוקטובר 1966. p. 25. נבדק ב-23 במרץ 2017 – via National Library of Australia. {{cite news}}: (עזרה) "Twelfth Night Confusion". The Age. 20 באוקטובר 1966. {{cite news}}: (עזרה) "TWINS FOR THE BARD". The Canberra Times. 10 באוקטובר 1966. p. 15. נבדק ב-5 בפברואר 2016 – via National Library of Australia. {{cite news}}: (עזרה) The bulletin, John Haynes and J.F. Archibald, 1880, נבדק ב-6 באפריל 2019 {{citation}}: (עזרה)
World War 3 (1998)

(1998) World War 3 היה אחד מאירועי השלם וצפה של ארגון ההיאבקות האמריקאי, ה-World Championship Wrestling‏ (WCW). האירוע נערך ב-22 בנובמבר 1998, בהפאלאס של אובורן הילס שבאובורן הילס, מישיגן. האירוע היה האירוע הרביעי והאחרון בסדרת אירועי World War 3. אירוע זה היה האירוע הראשון שבו קרב הבאטל רויאל המסורתי World War 3 לא שימש כקרב המרכזי. שמונה קרבות התנהלו באירוע. בקרב המרכזי, דיאמונד דאלאס פייג' ניצח את ברט הארט ושמר על אליפות ארצות הברית במשקל כבד של WCW. עוד ברשימת הקרבות, קווין נאש ניצח בקרב הבאטל רויאל World War 3 וכתוצאה מכך קיבל הזדמנות להתחרות על אליפות העולם במשקל כבד של WCW באירוע הבא, סטארקייד. האירוע כלל קרבות שנבעו מעלילות מתוסרטות מהתוכנית השבועית Monday Nitro. הקרב בין קווין נאש לסקוט הול בוטל לאחר שאריק בישוף הגיע והורה לווינסנט, סקוט נורטון, הענק, סטיבי ריי ובריאן אדמס לתקוף את הול. בעקבות זאת, נאש הגיע וסייע להול בהדיפתם. בקרב "World War 3", שהוא בעצם קרב באטל רויאל המורכב מ-60 משתתפים, המתפרסים על פני שלוש זירות, נאש ניצח לאחר שהדיח אחרון את לקס לוגר וכתוצאה מכך הוא קיבל הזדמנות להתחרות על אליפות העולם במשקל כבד של WCW באירוע הבא, סטארקייד. משתתפים אחרים בקרב היו: כריס אדמס, כריס בנואה, בובי בלייז, סיקלופיי, דמיאן, אל דאנדי, בארי דארסו, הדיסייפל, דיסקו אינפרנו, בובי דאנקם ג'וניור, בובי איטון, מייק אנוס, סקוט הול, הקטור גארזה, הענק, גליישר, חובנטוד גררה, צ'אבו גררו ג'וניור, אדי גררו, האמר, קני קאוס, קאז הייאשי, הוראס הוגאן, פרינס איוקייה, כריס ג'ריקו, קניון, בילי קידמן, קונאן, לני ליין, לקס לוגר, ליזמארק ג'וניור, לודי, דין מלנקו, סטיב מקמייקל, ארנסט מילר, צ'יפ מינטון, ריי מיסטריו ג'וניור, סקוט נורטון, לה פארקה, הסמל באדי לי פרקר, פסייכוסיס, סקוט פאצקי, סטיבי ריי, הרנגייד, סקוטי ריגס, פרי סאטורן, סילבר קינג, נורמן סמיילי, סקוט סטיינר, סופר קאלו, ג'וני סווינגר, בוקר טי, טוקיו מגנום, וילאנו 5, וינסנט, קנדל ווינדהאם, ראת' ואלכס רייט. תוצאות אירועי World War 3
מקסים נדסקאו

מקסים יורייביץ' נדסקאו (בבלארוסית: Максім Юр’евіч Недасекаў; נולד ב-21 בינואר 1998) הוא אתלט בלארוסי, זוכה מדליית ארד אולימפית (טוקיו 2020), סגן אלוף אירופה (ברלין 2018) ואלוף אירופה עד גיל 23 (יבלה 2019) בקפיצה לגובה. נדסקאו נולד וגדל בויטבסק. באליפות העולם עד גיל 20, שנערכה בבידגושץ', פולין ב-22 ביולי 2016 סיים נדסקאו במקום שמיני לאחר שקפץ לתוצאה של 2.18 מטר. באליפות אירופה (עד גיל 20) שנערכה בגרוסטו, איטליה בשנת 2017 הוא זכה במדליית זהב לאחר שקפץ לגובה של 2.33 מטר, לפני דימיטרו ניקיטין מאוקראינה (2.28 מטר) וטום גייל מבריטניה (2.28 מטר). באליפות העולם באולם, שנערכה בברמינגהאם, בריטניה 2018 הוא סיים במקום שישי לאחר שקפץ לגובה של 2.20 מטר. באליפות אירופה, שנערכה בברלין, גרמניה ב-11 באוגוסט 2018 זכה נדסקאו במדליית כסף לבקפיצה לגובה בתוצאה של 2.33 מטר, אחרי מתאוס פריבקו מגרמניה (2.35 מטר) ולפני איליה איוואניוק מרוסיה (2.31 מטר). באליפות אירופה (עד גיל 23) 20, שנערכה בייבלה, שוודיה ב-14 ביולי 2018 הוא זכה במדליית זהב לאחר שקפץ לתוצאה של 2.29 מטר, לפני טום גייל (2.27 מטר) ונורברט קובילסקי מפולין (2.23 מטר). באליפות העולם שנערכה בדוחה, ב-4 באוקטובר 2019 הוא סיים במקום רביעי בקפיצה לגובה בתוצאה של 2.33 מטר, אחרי מועתז עיסא בראשים מקטר (2.37 מטר), מיכאיל אקימנקו מרוסיה (2.35 מטר) ואיליה איוואניוק (2.35 מטר). במשחקים האירופיים שהתקיימו במינסק, בלארוס ב-2019, הוא זכה במדליית זהב בקפיצה לגובה בשיא אישי חדש של 2.35 מטר. קפיצה לגובה: 2.37 מטר (2021) קפיצה לגובה: 2.37 מטר (2021) מדיה וקבצים בנושא מקסים נדסקאו בוויקישיתוף מקסים נדסקאו, ברשת החברתית אינסטגרם מקסים נדסקאו, באתר olympedia.org מקסים נדסקאו, באתר התאחדות האתלטיקה הבין-לאומית
המראה ונחיתה קצרה

המראה ונחיתה קצרה (באנגלית: Short Take-Off and Landing בראשי תיבות: STOL) היא יכולת של מטוס לשימוש בשדות קצרים או לא סלולים או עם מכשולים משמעותיים בקרבתם. כלי טיס כאלו צריכים להיות מתוכננים ומותאמים לתנאי נחיתה והמראה במהירויות נמוכות, וזוויות גישה וטיפוס תלולות. לרוב התאמות אלו לא מתאימות לכלי טיס המתוכננים לשייט במהירויות גבוהות (במהירויות של מאך 0.8 ומעלה), אם כי קיימת הגדרה לכלי טיס בעלי יכולת לשימוש בשדות קצרים ובעל מהירות שיוט גבוהה המכונה CESTOL (ראשי תיבות של Cruise Efficient Short Take Off and Landing). מסלול המראה נועד לאפשר לכלי להאיץ למהירות המאפשרת להשיג עילוי מתאים. כלי טיס בעלי יכולות STOL מאופיינים ביכולת המראה במהירות נמוכה במיוחד. כדי להשיג זאת הם כוללים לרוב: כנפיים בעלי יחס עומס כנף (משקל יחסית לשטח הכנף) נמוך. מנת עובי (יחס עובי פרופיל הכנף לאורך המיתר) גבוהה. מנת ממדים (אורך מיתר ממוצע למוטת הכנף) גבוהה. כנפיים ישרות או בעלות זווית משיכה מתונה. משטחי מדפי שפת זרימה והתקפה, אמצעים לייצור מערבולות ולעיתים גם אמצעים לבקרת שכבת הגבול. כוללים מנוע בוכנה או טורבו-פרופ בגלל נתוני הדחף המצוינים שלהם במהירויות נמוכות, אם כי ישנם מטוסים בעלי מנועי טורבו-מניפה בעלי מעקף גבוה גדולים. במטוסים מרובי מנועים זה דורש התקנת הכנפיים בהתקנת כתף או בהתקנה גבוהה. מטוסים גדולים ממטוסים קלים גם לרוב יכללו יכולת היפוך דחף לקיצור מרחק עצירה. כני נסע גדולים ומחוזקים בגלל זווית הגישה התלולה ותנאי שטח קשים. קצב טיפוס מרבי יחסית למרחק (במהירות Vx), ונחיתה בזווית גישה תלולה יחסית. אלה נדרשים מפני שהשדות הקצרים והלא סלולים צפויים לכלול מכשולים בקרבתם כגון עצים, גבעות תלולות. מאפיינים אלו גורעים מיכולות כמו מהירות שיוט וגרר במהירויות גבוהות. בשל זמינות שדות בעלי מסלולים ארוכים, מטוסי STOL לא נפוצים. בשירות אזרחי מטוסי STOL משמשים כמטוסי קישור, תובלה ונוסעים לאזורי ספר נידחים ולא נגישים. מטוסי STOL צבאיים הם לרוב מטוסי קישור או תובלה ויכולים להגיע במגוון גדלים, אם כי הם נוטים להיות קטנים יחסית. אלה מיועדים להוביל אספקה וכוחות כתמיכה בכוחות יבשה הפועלים בשטחים בהם יש תנאים מזעריים או לא קיימים כלל. חברות מסוימות מציעות ערכות הסבה לכלי טיס בשביל להקנות להם יכולות STOL או לשפר יכולות אלו. החברות מציעות ערכות הסבה למטוסים אזרחיים מדגמים פופולריים בחברות תעופה שפועלות באזורים נידחים. מטוס זעיר מדגם זיניט STOL CH 701, המיועד לפעילות משדות ארעיים. ניתן לזהות את מדפי שפת ההתקפה, מדפי שפת זרימה גדולים, כנף בעלת מנת עובי גדולה כני נסע מוקשחים. מטוס ממריא לאחר שהוריד קבוצת מטיילים בשטח לטיול רפטינג באלסקה. מטוס בארואוס ברהוק בנחיתה, ניתן לזהות את הכנף הגדולה וכני הנסע הגדולים. מטוס ערבה בשירות חיל האוויר של הונדורס, מטוס STOL מייצור התעשייה האווירית שהיה מוצלח במיוחד בשירות חילות האוויר של מגוון מדינות אמריקה הלטינית. מטוס אנטונוב An-28 בהמראה. מטוס YC-14 המיועד לפעילות בשדות ארעיים וקצרים במיוחד. מטוס YC-14 מדגים יכולת פעילות במדבר. מטוס אנטונוב An-74 שנחת על קרחון צף לטובת תחנת מחקר סובייטית, 30 קילומטר מהקוטב הצפוני. מטוס אנטונוב An-72 בנחיתה, המטוס מדגים את זווית הגישה התלולה, מטוסי נוסעים סטנדרטיים יהיו בזווית אף גבוהה בהרבה בשלב זה של הנחיתה. המראה ונחיתה אנכית המראה קצרה ונחיתה אנכית מדיה וקבצים בנושא המראה ונחיתה קצרה בוויקישיתוף המראה ונחיתה קצרה, באתר אנציקלופדיה בריטניקה (באנגלית) ערך זה הוא קצרמר בנושא תעופה. אתם מוזמנים לתרום לוויקיפדיה ולהרחיב אותו.
חיל האוויר הלבן

חיל האוויר הלבן (Белая авиация) היו כוחות האוויר של הצבא הרוסי של התנועה הלבנה בשנים 1918—1922. החיל הגן על המרחב האווירי של המדינה הרוסית במלחמת האזרחים בשנים 1918-1922 וכללו טייסות, אוגדות, יחידות אוויריות וצוידו במטוסים שהוטסו על ידי קציני חיל האוויר הרוסי הקיסרי, עד להבסתם בידי חיל האוויר האדום ופירוק החיל בשנת 1922, עם הקמת ברית המועצות. הצי הלבן "АВИАЦИЯ БЕЛЫХ АРМИЙ РОССИИ В ГОДЫ ГРАЖДАНСКОЙ ВОЙНЫ И ПОСЛЕВОЕННЫЕ ГОДЫ / Авиация и космонавтика 2000 03". www.k2x2.info. ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
אזבוקה (ארגון חשאי)

"אזבוקה" הוא השם המקובל לארגון הביון החשאי של התנועה הלבנה, שבסיסו היה בדרום רוסיה. פעל כגוף מודיעין במפקדה של הכוחות המזוינים בדרום רוסיה. היה קיים מסוף 1917, למרות שהוא הוקם רשמית רק במרץ 1918, עד דצמבר 1919, בעוד שפעילותן של מחלקות מסוימות נמשכה עד תחילת 1920. מאז מרץ 1918 עמד בראשה דמות ציבורית ופוליטית בולטת של האימפריה הרוסית ואסילי שולגין . הארגון החשאי הוקם בקייב כדי לגייס קצינים לצבא המתנדבים ולשרת את צורכי העלאת המודעות של המרכז הלאומי הרוסי כסוכנות פרטית של ואסילי שולגין. בנובמבר 1917 שולגין הגיע לנובוצ'רקסק כשהגנרל מיכאיל אלכסייב מבקש משולגין לחזור לקייב ולגייס קצינים כדי לגבש גוף מודיעיני איכותי. בעת היווצרותו, המשימות העיקריות של הארגון היו גיוס קצינים לצבא המתנדבים וניהול המודיעין הפוליטי . בקיץ 1918 הצהירו יעדי הארגון על מודיעין, מאבק נגד הבולשביזם והבדלנות האוקראינית, נאמנות לבעלות ברית, מחויבות למלוכה והדברת סנטימנטים פוליטיים של חיילים, קצינים והאוכלוסייה. שולגין הגדיר כך את משימות הארגון בעת הקמתו: נגד הבולשביקים. נגד הגרמנים במלחמה. נגד אוקראינים. למען צבא המתנדבים. מטרות הארגון היו איסוף מודיעין וניתוחו: איסוף מידע על מצבה הפנימי והחיצוני של רוסיה (משני הצדדים בחזית); הבהרת רגשותיהם הפוליטיים של חיילים וקצינים; ניתוח מידע זה ומתן דו"חות אנליטיים למטה המפקד הראשי של כוחות הצבא הלבן. שולגין לא היה קצין מודיעין מקצועי והוא היה צריך למצוא דרכים להעברת מידע. לטענת שולגין, הדרך האמינה ביותר להעברת הודעות מעבר לקו החסית הייתה גיליונות נייר שנחתכו לרצועות צרות, עם הטקסט המודפס עליהם, שהוכנסו לסיגריה מוגמרת. כרטיסייה זו הייתה בלתי נראית לחלוטין. בצרור סיגריות כאלה היו צריכות להיות מסומנות בסימנים שבקושי מורגשים כדי להבדילן מסיגריות רגילות. בתהליך שופרה השיטה - יריעות טקסט צולמו על סרט. הסרט נחתך לחתיכות והוכנס לסיגריות. שולגין נזכר שלא הכיר מקרה אחד כאשר השליח נחשף בגלל סיגריות כאלה . לשם אמינות, אותה הודעה הופקדה למסירה למספר בלדרים, מה שהגדיל את הסיכון ל"זליגת מידע", אך שולגין נאלץ להשלים עם זה, שכן לעיתים קרובות מתו שליחים בדרך - למשל, משישה בלדרים שנשלחו מהמטה לקייב רק אחד הגיע ליעדו . עבודת הארגון התחלקה למקומית וכללית. כתוצאה מכך, הארגון שנוצר כלל רשת סוכנים שנבנתה בקפידה והעבירה מידע משטח גדול של האימפריה הרוסית לשעבר. סניפי הארגון חולקו לנקודות משלוש קטגוריות: נקודות המידע של הקטגוריה הראשונה כללו את מוסקבה וקייב; קטגוריה שנייה - חרקוב, וורונז' וסרטוב; קטגוריה שלישית - אודסה, קישינאו, לבוב, ורשה, וילנה (נתונים לשנים 1917-1918). Азбука: [В 2 т.] / Василий Витальевич Шульгин, Никита Алексеевич Брыгин. — Одесса: Оптимум, 2000. — 355 с., 6 л. ил. // А-з-б-у-к-а [серия Общества «Одесский мемориал». Вып. IX]. Т. 1,2. Одесса, 2000. ה. ק. קריזאנובסקאיה. אזבוקה Крыжановская, Е. К. "Азбука" (txt). дипломная работа (ברוסית). נבדק ב-2010-10-15. Красный террор в годы Гражданской войны: По материалам Особой следственной комиссии по расследованию злодеяний большевиков. Под ред. докторов исторических наук Ю. Г. Фельштинского и Г. И. Чернявского / London, 1992.
הארגון של יוצאי הכוחות המזוינים הרוסים

הארגון של יוצאי הכוחות המזוינים הרוסים, או הארגון הצבאי הכלל רוסי (ברוסית: Ру́сский общево́инский сою́з ,РОВС) הוא ארגון צבאי רוסי שנוצר ב-1 בספטמבר 1924 על ידי גולים לבנים ומפקד הצבא הרוסי, הברון פיוטר וראנגל. בתחילה הארגון איחד ארגונים צבאיים ואיגודים צבאיים בכל מדינות הפזורה הרוסית, כיום הוא מאחד את צאצאי חברי התנועה הלבנה. בשנת 1992 הארגון פתח נציגויות בפדרציה הרוסית (מוסקבה ופטרבורג). בשנת 1996 הוא העביר את מרכז פעילותו לרוסיה. בהיותו ממשיך דרכו של הצבא הקיסרי הרוסי וצבאות החזיתות הלבנות של מלחמת האזרחים ברוסיה, ירש הארגון לחלוטין את המסורות של התנועה הלבנה הרוסית, המשיכו ופיתחו את האידאולוגיה שלה. העמדה האידאולוגית השלמה ביותר מוצגת בכתביו של האידאולוג הראשי שלה, פרופסור איוואן אילין (1883–1954) שהציג את עמדותיו על תפקידם ומשימות הארגון למען שחרור רוסיה ותחייתה בצורה התמציתית ביותר במאמר "מהו ארגון יוצאי הכוחות המזוינים הרוסים" אוסף מאמרים מאת אילין "המשימות שלנו", שפורסם בשנים 1948–1954 תחת הכותרת "רק לאנשים בעלי דעות דומות" ומיועד במיוחד לחברי הארגון. ב-30 בדצמבר 2004 פורסמו המטרות העיקריות העדכניות: שמירה על חברי האיגוד על רוח אבירות גבוהה, תודעה לאומית ומוסר צבאי. מאבק בתורתו הכוזבת של הקומוניזם והבולשביזם הלאומני, כמו גם תנועות אנטי-לאומיות אחרות שמטרתן השמדת הממלכה הרוסית ההיסטורית. שימור ופיתוח המורשת האידאולוגית של התנועה הלבנה הרוסית כפלטפורמה הרלוונטית ביותר לתחיית המדינה הרוסית וכוחותיה המזוינים. שימור, לימוד והכללה של החוויה החיובית של הצבא הקיסרי והצי הרוסי בארגון, אימונים, לחימה וחינוך בעבודה במטרה לפתח המלצות על השימוש בחוויה זו בבניית הכוחות הצבאיים הרוסים העתידיים. לימוד ועבודה חינוכית בתחום ההיסטוריה הצבאית הרוסית ומסורות הצבא הרוסי. לימוד והארת נאמנות בתחום ההיסטוריה של התנועה הלבנה הרוסית ושלבי ההתנגדות האנטי-קומוניסטית של העם הרוסי. מתן כל סיוע אפשרי לחינוך הלאומי של בני נוער ברוח האורתודוקסיה והפטריוטיות; הכרת הצעירים עם התרבות הלאומית ומיטב המסורות של הצבא הרוסי. שמירה והעברה לדורות חדשים את זכרם של חיילים רוסים שנפלו "למען האמונה, הצאר והמולדת ", כמו גם אלה שמתו במאבק לשחרור מולדתם מהקומוניזם, שחוסלו במרתפי הבולשביקים ומתו בגלות. מתן כל הסיוע האפשרי בתחזוקת אנדרטאות צבאיות-היסטוריות ומקומות קבורה של חיילים רוסים. פיוטר וראנגל הדוכס הגדול ניקולאי ניקולאייביץ' הצעיר גנרל חיל הרגלים אלכסנדר קוטפוב אלכסיי ארכנגלסקי האלוף אלכסיי פון למפה ולדימיר חרז'בסקי 1924-1924 פיוטר וראנגל - מייסד; 1924-1929 הנסיך ניקולאי ניקולאייביץ' הצעיר - המפקד העליון של הצבא הרוסי; 1929-1930 אלכסנדר קוטפוב; 1930-1937 יבגני מילר; 1937-1938 פיודור אברמוב; 1938-1957 אלכסיי ארכנגלסקי; 1957-1967 אלכסיי פון למפה; 1967-1979 ולדימיר חרז'בסקי; 1979-1983 מיכאיל אוסיפוב; 1983-1984 ולדימיר דיאקוב; 1984-1986 פיוטר קלניצ'נקו; 1986-1988 בוריס איבנוב; 1988-1988 ניקיטה יוביץ'; 1988-1999 ולדימיר גרניטוב; 1999-2000 ולדימיר בוטקוב; 2000 ולדימיר וישנבסקי; מאז 2000 איגור איבנוב אזבוקה (ארגון חשאי) הצבא הלבן הצי הלבן חיל האוויר הלבן אתר האינטרנט הרשמי של הארגון של יוצאי הכוחות המזוינים הרוסים אתר לא רשמי המוקדש להיסטוריה של הארגון היסטוריה ומסמכים מפקד. היומן האלקטרוני של הארגון "Polozhenie_o_ROVS_2004_goda.pdf". vk.com. נבדק ב-2016-02-24.